बेंसीसहर र रामपुर फाइनलमा भिड्दै
घलेगाउँमा जारी स्मार्ट भिलेज छैटौं गोल्ड कप आमन्त्रित फुटबल प्रतियोगितामा बिहीबार लमजुङको बेंसीसहर युथ सोसाइटी फाइनलमा प्रवेश गरेको छ ।विदेशी ३ जना खेलाडीसहित मैदानमा उत्रिएको बेंसीसहरले पेनाल्टीको सुनौलो अवसरमार्फत गोल गर्दै फाइनलको यात्रा तय गरेको हो ।
लमजुङ — घलेगाउँमा जारी स्मार्ट भिलेज छैटौं गोल्ड कप आमन्त्रित फुटबल प्रतियोगितामा बिहीबार लमजुङको बेंसीसहर युथ सोसाइटी फाइनलमा प्रवेश गरेको छ ।विदेशी ३ जना खेलाडीसहित मैदानमा उत्रिएको बेंसीसहरले पेनाल्टीको सुनौलो अवसरमार्फत गोल गर्दै फाइनलको यात्रा तय गरेको हो ।मैदानमा सवै स्वदेशी खेलाडी उतारेको समाजकल्याण खेलकुद केन्द्र सेमीफाइनलमा पुगेर स्तब्ध भयो । बेंसीसहरले शुक्रबार रड्स रामपुर चितवनसंग फाइनल खेल्नेछ ।घलेगाउँको स्वर्गभूमि रंगशालामा बिहीबारको खेलको २२ औं मिनेटमा बेंसीसहरका सुनिल श्रेष्ठले डी एरियाबाट गोल पोस्टमा प्रहार गर्दा समाजकल्याणका शालीन ढकालको हातमा छोएको थियो । पेनाल्टीमा क्याप्टेन सन्तबहादुर गुरुङले बललाई जाली चुमाउन सफल हुँदा बेंसीसहर फाइनलमा पुग्दै ५ लाख ५ सय ५५ रुपैयाँको दाबेदार बनेको हो । यो पुरस्कार पाउन बेंसीसहरले गत पुसमा ५ लाख पुरस्कार राशीको ३० औं त्रिवेणी कप खेल्दा विजेता रड्स रामपुरको सामना गर्नुपर्नेछ । त्रिवेणी कपमा बेंसीसहर युथ सोसाइटी भने फाइनलमा पुग्न सकेको थिए । निर्धारित समय ९० मिनेट खेलाइएकोमा ४ मिनेट थपेको थियो ।वैशाख १ गतेबाट सुरु भएको यो प्रतियोगितामा जिल्लाका ५ टिम र जिल्ला बाहिरका ७ टिम गरी १२ टिमलाई आमन्त्रण गरिएको थियो । खान-बस्न सुविधासहित यतिका पुरस्कार राशी राखेर आयोजना गरिएको यो प्रतियोगिता समुद्री सतहदेखि २ हजार १ सय मिटर उचाइको पहाडी जिल्लामा पहिलो रहेको आयोजक पर्यटन व्यवस्थापन समिति, स्मार्ट भिलेज घलेगाउँका अध्यक्ष प्रेमबहादुर घलेले दाबी गरे ।प्रतियोगितामा दोस्रो हुनेले ३ लाख ५ सय ५५ रुपैयाँ पाउनेछन् । सर्वाधिक गोलकर्ता र उत्कृष्ट खेलाडीलाई १०/१० हजार रुपैयाँ प्रदान गरिने खेल संयोजक गंगाबहादुर घलेले बताए ।